text: Nye bands kæmper om sceneplads til Jelling Festival
  12 marts 2015 kl. 20.41
  Fredag er der indledende runde i musikkonkurrencen Quasar Rock. Vinderen kan se frem til at spille på årets Jelling Festival.
  Seks up-coming bands kæmper i morgen om scenepladsen til årets Jelling Festival. Hvert band har tre numre til at overbevise dommerpanelet om, at de er de rigtige til finalen til Jelling Festival 2015.
  Der er i alt fire indledende runder. Første runde blev holdt i Vejle og anden runde i Kolding.
  Det er tredje runde, der afvikles på Det Bruunske Pakhus i morgen fra kl. 19.30. Dørene åbnes kl. 19.00, og der er gratis entré.
  